open-index/open-wikipedia-markdown huggingface dataset:
Ισπανικά Σκαλιά

thumb|250px|Η Σκαλινάτα στην Πιάτσα ντι Σπάνια της Ρώμης.
Τα **Ισπανικά Σκαλιά** ή Σκάλα της Τριάδας των Ορέων (ιταλικά: *Scalinata di Trinità dei Monti*), γνωστά και ως **Σκαλινάτα**, είναι ένα από τα διασημότερα αξιοθέατα της Ρώμης και εδώ και αιώνες αποτελεί κλασικό τόπο συναντήσεων τόσο για τους κατοίκους όσο και για τους πολυάριθμους τουρίστες. Πρόκειται για μια μεγαλοπρεπή σκάλα που συνδέει την Πιάτσα ντι Σπάνια με ένα πλάτωμα μπροστά στην πρόσοψη της εκκλησίας Τρινιτά ντέι Μόντι. Η θέα της πόλης από το πλάτωμα αυτό είναι πανοραμική και πολύ όμορφη. Τους ανοιξιάτικους μήνες, η Σκαλινάτα στολίζεται με γλάστρες από ανθισμένες αζαλέες.

## Ιστορικά στοιχεία
Ήδη από το 1580 γνωρίζουμε πως ο Πάπας Γρηγόριος ΙΓ' ενδιαφερόταν για την κατασκευή μιας ανάλογης σκάλας που να οδηγεί στην νεόκτιστη πρόσοψη της εκκλησίας. Το 17ο αιώνα αποφασίστηκε η κατασκευή της με σκοπό να συνδέσει την εκκλησία με την πλατεία, εξομαλύνοντας την απότομη κλίση του εδάφους. Ο καρδινάλιος Μαζαρέν ενδιαφέρθηκε προσωπικά για το θέμα και το ανέθεσε στον έμπιστό του στη Ρώμη. Εφόσον η περιοχή ήταν στη σφαίρα επιρροής των Γάλλων (η Τρινιτά ντέι Μόντι ήταν υπό την προστασία των Βουρβόνων), αρχικά υπήρχε η πρόθεση για την τοποθέτηση ενός αγάλματος του έφιππου Γάλλου βασιλιά Λουδοβίκου ΙΔ' στην κορυφή της σκάλας. Ο Πάπας Αλέξανδρος Ζ', θεώρησε αυτή την προοπτική προσβλητική: το άγαλμα ενός Γάλλου βασιλιά να τοποθετηθεί στα εδάφη του παπικού κράτους. Η ιδέα επομένως δεν έγινε αποδεκτή από τις παπικές αρχές και έτσι ξεκίνησε ένας κύκλος διαμαρτυριών, ώσπου το 1720 ο Ιταλός αρχιτέκτονας Φραντσέσκο ντε Σάνκτις παρουσίασε σε διαγωνισμό ένα σχέδιο που έγινε κοινά αποδεκτό από τις δύο πλευρές (και που δεν περιελάμβανε άγαλμα). Η ολοκλήρωση των εργασιών έλαβε χώρα το 1725, χάρις στη χρηματοδότηση του Étienne Gueffier, που προσέφερε 20.000 σκούδα. Εγκαινιάστηκε από τον Πάπα Βενέδικτο ΙΓ' στους εορτασμούς του Ιωβηλαίου. Αναπαλαιώθηκε αρκετές φορές και πρόσφατα το 1995.

## Περιγραφή
thumb|250px|''Η Σκαλινάτα σε παλαιά καρτ-ποστάλ. Στη βάση της διακρίνεται η Κρήνη του Σαπιοκάραβου, ενώ στην κορυφή της η Τρινιτά ντέι Μόντι.''
Η σκάλα συνδυάζει τόσο ευθεία τμήματα όσο και καμπύλες και έχει μια θεατρική αίσθηση. Έχει συνολικά 135-138 σκαλιά. Το fleur-de-lys, σύμβολο των Βουρβόνων και τα σύμβολα του Πάπα εναλάσσονται προσεκτικά στις ανάγλυφες λεπτομέρειες. Στην κορυφή της δεσπόζει η Τρινιτά ντέι Μόντι με τα δίδυμα καμπαναριά της, ενώ στη βάση υπάρχει μια χαμηλή κρήνη από τον Πιέτρο Μπερνίνι και το γιό του Τζιαν Λορέντσο, γνωστή σαν Κρήνη του Σαπιοκάραβου. Η Σκαλινάτα αποτελεί μέχρι και σήμερα μεγάλο πόλο έλξης τουριστών και είναι σχεδόν μόνιμα γεμάτη κόσμο, όπως και η γύρω περιοχή, μια από τις κεντρικότερες της παλαιάς πόλης.

## Πηγές
* «Ρώμη», από τη σειρά Οδηγοί του Κόσμου, εκδ. Καθημερινή, Dorling Kindersley

## Εικόνες

Image:Spagna Spanische Treppe Rom.jpg
Image:Roma - Piazza di Spagna - maggio 2005.jpg
Image:Roma-scalinatà trinità dei monti.jpg
Image:Roma-piazzadispagna02.jpg


## Εξωτερικοί σύνδεσμοι

* Piazza di Spagna ιστότοπος.
* Φωτογραφίες της Σκαλινάτα. 
* Πληροφορίες με φωτογραφίες από γκραβούρες του 18ου αιώνα.

Κατηγορία:Κλίμακες της Ρώμης
Ζάτουνα Αρκαδίας

Η **Ζάτουνα** είναι χωριό του Νομού Αρκαδίας, το οποίο βρίσκεται τέσσερα χιλιόμετρα από τη Δημητσάνα. Αποτελεί Τοπική Κοινότητα του Δήμου Γορτυνίας μαζί με τους οικισμούς Βλόγγος και Μάρκου. Έχει χαρακτηριστεί επισήμως παραδοσιακός οικισμός. 
μικρογραφία|Η κεντρική πλατεία

## Γενικά στοιχεία
Είναι χτισμένη πέρα (δυτικά) από τον ποταμό Λούσιο σε υψόμετρο 1.050 μέτρων.

Αρχαίοι περιηγητές έγραψαν πως ο τόπος ήταν ιδιαίτερα απροσπέλαστος, λόγω της άγριας βλάστησης.

Το όνομα είναι σλαβικό και σημαίνει «πέρα από το ποτάμι» ή «τόπος που πλημμυρίζει με νερό».

Η Ζάτουνα ανέδειξε σημαντικούς αγωνιστές της Επανάστασης του 1821 και επιφανή πρόσωπα στην σύγχρονη ιστορία της Ελλάδος, ενώ αποτέλεσε τόπο εξορίας του Μίκη Θεοδωράκη, τη χρονολογία 1968, όπου η Ελλάδα ήταν υπό το καθεστώς Χούντας.

## Πληθυσμός
Την περίοδο 1879 - 1896 ο πληθυσμός της Ζάτουνας υπήρξε σταθερός ωστόσο έπειτα άρχισε να σταδιακά να μειώνεται και ιδιαίτερα από το 1940 και μετά. 

## Διοικητική ιστορία
Συνοπτικά, η αυτοδιοικητική πορεία τής Ζάτουνας έχει ως εξής:
* Με το ΦΕΚ 16/1835 σχηματίζεται ο Δήμος Ζάτουνας, στον οποίο εκτός της Ζάτουνας συμπεριλαμβάνονται και τα χωριά Αράχωβα, Βλόγγος, Μάρκου, Στρούζα (Ριζοσπηλιά) και Τρεσταινά (Μελισσόπετρα).
* Το 1837 προσαρτάται στον Δήμο Βουφαγίων.
* Το 1840 προσαρτάται στον Δήμο Θεισόας.
* Το 1899 εκλέγεται Δήμαρχος από την Ζάτουνα, ο οποίος ζητάει την απόσπαση της Ζάτουνας από το Δήμο.
* Στις 14 Φεβρουαρίου 1912 αποσπάται η Ζάτουνα από τον Δήμο Βουφαγίων και γίνεται Κοινότητα.
* Το 1997 με το Πρόγραμμα «Καποδίστριας» προσαρτάται στον Δήμο Δημητσάνας.
* Την 1η Ιανουαρίου 2011 με το Πρόγραμμα «Καλλικράτης», ο Δήμος Δημητσάνας γίνεται τμήμα του Δήμου Γορτυνίας.

## Προσωπικότητες
* Στάικος Σταϊκόπουλος, αγωνιστής και οπλαρχηγός του 1821, κατάφερε να εισέλθει στο Παλαμήδι το 1822 και να απελευθερώσει το Ναύπλιο, όπως επίσης και τον Ακροκόρινθο από τους Τούρκους.
* Νικολής Καραχάλιος, αγωνιστής του 1821 και σημαιοφόρος του Θεόδωρου Κολοκοτρώνη.
* Μίμης Φωτόπουλος, ηθοποιός, γεννήθηκε στη Ζάτουνα και ήταν γιος του Νικολάου Φωτόπουλου και της Άννας Παπαδοπούλου από το Αίγιο.
* Μπεάτα Ασημακοπούλου, ηθοποιός.
* Κωνσταντίνος Στεφανόπουλος, τέως Πρόεδρος της Ελληνικής Δημοκρατίας, με καταγωγή από τη Ζάτουνα από την πλευρά του πατέρα του.
* Σπύρoς Τσαγκάρης, βουλευτής και ιδρυτής τoυ πρακτoρείoυ διανoμής Αθηvαϊκoύ Τύπoυ.
* Μίκης Θεοδωράκης, μουσικοσυνθέτης, ο οποίος κατά τη διάρκεια της επταετούς δικτατορίας διέμενε στον χωριό, εξόριστος του καθεστώτος. Προς τιμήν του έχει δημιουργηθεί το *Διεθνές Κέντρο Μίκης Θεοδωράκης «Το Μουσείον»*. Στεγάζεται στο παλιό δημοτικό σχολείο.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Παραδοσιακοί οικισμοί της περιφερειακής ενότητας Αρκαδίας
Σταυρός του Αϊνστάιν

right|thumb|Ο βαρυτικός φακός G 2237+0305
Ο λεγόμενος **Σταυρός του Αϊνστάιν** (*Einstein Cross*) είναι ένα παράδειγμα της επενέργειας βαρυτικού φακού. Σε αυτή την περίπτωση, το βαρυτικό πεδίο του γαλαξία *Zwicky 2237+030* κάμπτει το φως που προέρχεται από τον κβάζαρ *QSO 2237+0305* ή QSO 2237+030 και που κατευθύνεται προς το μέρος μας, με τρόπο ώστε να εμφανίζεται στα τηλεσκόπια των αστρονόμων ένα τετραπλό είδωλο του κβάζαρ που σχηματίζει ένα σχεδόν τέλειο σταυρό (με τον γαλαξία στο κέντρο του), από όπου και η ονομασία (οι βαρυτικοί φακοί προβλέπονται από τη γενική Θεωρία της Σχετικότητας του Αϊνστάιν). Το καθένα από τα 4 «υποείδωλα» μπορεί να μεταβάλλει για λίγο τη φωτεινότητά του ως αποτέλεσμα επιπρόσθετης προσωρινής βαρυτικής μικροεστιάσεως (*microlensing*) από μεμονωμένους αστέρες του γαλαξία.

Ο κβάζαρ που σχηματίζει τον σταυρό απέχει περί τα 8 δισεκατομμύρια έτη φωτός από τη Γη, ενώ ο γαλαξίας μόνο 400 εκατομμύρια έτη φωτός. Αμφότεροι βρίσκονται στον αστερισμό Πήγασο, σε ορθή αναφορά 22h40m30s και απόκλιση +3°21’30”. Ο Σταυρός του Αϊνστάιν είναι γνωστός και ως *Huchra's Lens*, ονομασία που φέρει το όνομα του Αμερικανού αστρονόμου *John Huchra* (1948-), ο οποίος τον ανακάλυψε.
## Δείτε επίσης
*Δακτύλιος του Αϊνστάιν
* Βαρυτικός φακός
* Κβάζαρ

## Εξωτερικοί σύνδεσμοι
* Σχετικές πληροφορίες
* Φωτογραφία του Σταυρού του Αϊνστάιν

Κατηγορία:Βαρυτικοί φακοί
Κατηγορία:Αστροφυσική
Κατηγορία:Ενεργοί γαλαξίες
Κατηγορία:Πήγασος (αστερισμός)
Νοβίδιος

**Νοβίδιος** (λατ. *Novidius*, ιταλ. *Novidio*) ήταν τo λογοτεχνικό ψευδώνυμο του Ιταλού ποιητή και ανθρωπιστή **Ambrogio Fracco**, που έγραψε στη λατινική γλώσσα και υπέγραφε και με τη λατινική μορφή του ονόματός του ως *Ambrosius Novidius Fraccus Ferentinatis*. Γεννήθηκε στο Φερεντίνο, πόλη 65 χιλιόμετρα νοτιοανατολικά της Ρώμης, περί το 1480. Το «Novidius» προέρχεται από τις λέξεις «novus Ovidius», δηλαδή «νέος Οβίδιος».

## Έργα
**Consolatio ad Romam in qua haec continentur. Urbis direptio. Natalis pontificis. Oratio imperatoris. Futura ob pacem laetitia. Futurus de Turcis triumphus*, Ρώμη 1538
**Sacrorum Fastorum Libri XII, cum romanis consuetudinibus per totum annum, suisque causis, ac stellis, et numinum nostrum introductionibus*, Ρώμη 1547

Νοβιδιος
Ψιανά Ευρυτανίας

Τα **Ψιανά** είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.

## Γενικά στοιχεία
Τα Ψιανά Βρίσκονται δεξιά της κοίτης του Κρικελλοποτάμου, 45 χλμ. από το Καρπενήσι και σε υψόμετρο 960 μέτρων. Ο πληθυσμός τους ανέρχεται σε 17 κατοίκους, κατά την απογραφή του 2011.

Ο πρώτος οικισμός βρισκόταν στο Παλιοχώρι, όπου εκεί ήταν και τα Ψιανά. Μετά την Επανάσταση του 1821 κατοικήθηκε ο οικισμός Αμπέλια, λόγω κυρίως της ανάγκης των αγροτών να κατοικούν κοντά στις καλλιέργειές τους. Στο Παλιοχώρι μετά την Επανάσταση κατοίκησε ο στρατηγός Γιαννακάκης Γιολδάσης. Ο χρόνος ίδρυσης του χωριού είναι άγνωστος. Επιγραφή στον Ι. Ν. Αγίας Βαρβάρας στο Παλιοχώρι μαρτυρά την ύπαρξή του από τον 16ο αιώνα. Ως οργανωμένο χωριό, παρ' όλα αυτά, αναφέρεται σε φορολογικά κατάστιχα της προεπαναστατικής περιόδου (1810 - 1820).

### Τοπική Κοινότητα Ψιανών
Η Τοπική Κοινότητα Ψιανών αποτελείται, εκτός από τα Ψιανά, από τους οικισμούς Άγιος Χαράλαμπος (7 κάτοικοι), Βύθισμα ή *Σέλος* μέχρι το 1930) (17 κάτοικοι), Καστανούλα ή *Σέλιτσα* μέχρι το 1928 (12 κάτοικοι), όπου βρισκόταν το σπίτι του Γιαννάκη Γιολδάση, αρχηγού των Γιολδασαίων), και Παλαιοχώρι Ψιανών (7 κάτοικοι), αυθαίρετη ονομασία χωρίς ΦΕΚ.

## Οδικό δίκτυο
Οι οδικοί άξονες που οδηγούν στα Ψιανά είναι οι Κρίκελλο – Μαρίνο – Ψιανά, Άγιοι Θεόδωροι – Βύθισμα - Ψιανά , Ανιάδα – Βύθισμα - Ψιανά, Μεγάλο Χωριό - Ψιανά (μέσω Καλλιακούδας), Δομνίστα – Σκοπιά – Άγιος Χαράλαμπος - Ψιανά. Κατά τη διάρκεια του χειμώνα και λόγω των δυσμενών καιρικών συνθηκών το χωμάτινο οδικό δίκτυο δεν είναι εύκολα προσπελάσιμο.

## Σημεία ενδιαφέροντος
Ανατολικά και σε απόσταση μιας ώρας περίπου βρίσκεται το «Κτίσμα», όπου σώζονται τείχη με πελώριες και ανώμαλες, κατά το πλείστον, πέτρες, που υποδεικνύουν την ύπαρξη ισχυρού φρουρίου μεσολιθικής εποχής, αρχαίου οικισμού που ήταν εκεί και που σήμερα ονομάζεται «Ζαγορά» ή «Ζαορά». Μέχρι σήμερα σώζεται ένα κομμάτι από το υδραγωγείο του. Στην τοποθεσία αυτή βρέθηκαν ποικίλα αντικείμενα οικιακής χρήσης αρχαίου οικισμού, κυρίως πιθάρια, πήλινα λυχναράκια και πλήθος τριμμάτων από κεραμίδια και άλλα αντικείμενα. Πιθανολογείται ότι πρόκειται για κάποιο προπύργιο του βασιλιά Ευρύτου, το οποίο όμως δεν έχει ακόμα ανασκαφεί.

Επίσης, στα Αμπέλια υπάρχει ο Ιερός Ναός Γεννήσεως της Θεοτόκου, κτισμένος στις αρχές του 20ού αιώνα, που έχει χαρακτηριστεί ως διατηρητέο μνημείο. Άλλες εκκλησίες είναι η Αγία Παρασκευή, η Αγία Βαρβάρα και η Ευαγγελίστρια, η χάρη της οποίας τιμάται στις 8 Σεπτεμβρίου.

## Προσωπικότητες
Τα Ψιανά είναι η πατρίδα του δάσκαλου, συγγραφέα και αγωνιστή της Εθνικής Αντίστασης Γιάννη Βράχα, προτομή του οποίου υπάρχει στην πλατεία του χωριού, μπροστά στο Δημοτικό Σχολείο.

## Βιβλιογραφία
*Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Δομνίστας
Χώρος Υγειονομικής Ταφής Απορριμμάτων

μικρογραφία|ΧΥΤΑ Φυλής|281x281εσ
μικρογραφία|252x252εσ|ΧΥΤΑ Μαλλίων
Οι **Χώροι Υγειονομικής Ταφής Απορριμμάτων** (**ΧΥΤΑ**) είναι χώροι ειδικά διαμορφωμένοι στους οποίους γίνεται η ταφή των απορριμμάτων των πόλεων. Η διαμόρφωση του χώρου των ΧΥΤΑ προβλέπεται να γίνεται με τέτοιο τρόπο ώστε τοξικά, οργανικά και άλλα απόβλητα από το χώρο απόθεσης να μη διαφεύγουν στο γύρω περιβάλλον ή στον υδροφόρο ορίζοντα τυχόν κατοικημένων περιοχών που βρίσκονται σε μικρή απόσταση. Αυτό επιτυγχάνεται με τη στεγανοποίηση των απορριμμάτων με τσιμέντο, χώμα, πλαστικές μεμβράνες και άλλα υλικά. 
μικρογραφία|ΧΥΤΑ στην Μακεδονία
Η απόθεση των απορριμμάτων μπορεί να διαρκέσει το πολύ 30 έτη. Έπειτα από την παρέλευση αυτού του χρονικού διαστήματος προβλέπεται το κλείσιμο των χώρων απόθεσης, και στα έτη που ακολουθούν γίνονται τα κατάλληλα έργα επαναφοράς του περιβάλλοντος στην αρχική του μορφή, με το θάψιμο των σκουπιδιών και τη στεγανοποίηση του χώρου με γεωμεμβράνες, ώστε να αποφευχθεί η μόλυνση της περιοχής. Τα έργα αυτά μπορεί να διαρκέσουν έως και 20 χρόνια.

## Ενεργές και ανενεργές χωματερές στην Ελλάδα

*ΧΥΤΑ Φυλής (Ε.Σ.Δ.Κ.Ν.Α.)
**ΧΥΤΑ Ταγαράδες ανεν.*
*ΧΥΤΑ Μαυροράχης (Δ.Ι.Α.Δ.Υ.Μ.Α.)
**Χωματερή Κουρουπητού ανεν.* 
*ΧΥΤΑ Λευκίμης 
*ΧΥΤΑ Θεσσαλίας
**Χωματερή Κωστούλα ανεν.*
*ΧΥΤΑ Δομοκού (Φ.Ο.Δ.Σ.Α.)
*ΧΥΤΑ Ακτίου (Φ.Ο.Δ.Σ.Α.)μικρογραφία|ΧΥΤΑ στην Αθήνα

## Παραπομπές


Κατηγορία:Διαχείριση απορριμμάτων
Μεσσίας

Ο όρος **μεσσίας** αποτελεί ελληνική  του εβραϊκού όρου *μασιάχ* (), που σημαίνει «χρισμένος», ενώ η πάγια ελληνική απόδοση του όρου είναι *χριστός*. Αρχικά σήμαινε οποιοδήποτε πρόσωπο το οποίο χριόταν με λάδι κατά την ανάληψη ενός αξιώματος μεταξύ των αρχαίων Ισραηλιτών. Η χριστήρια διαδικασία αφορούσε τον Αρχιερέα, τον Βασιλιά και, μεταγενέστερα, τους προφήτες.

Στη σύγχρονη εποχή ο όρος *Μεσσίας* μπορεί να περιγράφει:
# Σύμφωνα με τις προφητείες των Εβραϊκών Γραφών (Παλαιά Διαθήκη), τον αναμενόμενο βασιλιά από τη γραμμή του Δαβίδ ο οποίος θα κυβερνήσει όλη την ανθρωπότητα. Μέσα στα πλαίσια του Ιουδαϊσμού υπάρχουν ποικίλες ερμηνείες για την ταυτότητα και τον ρόλο του.
# Σύμφωνα με την Καινή Διαθήκη, τον Ιησού Χριστό ο οποίος αποτέλεσε την εκπλήρωση των προφητειών της Παλαιάς Διαθήκης ως ο Βασιλιάς της Βασιλείας του Θεού και Αρχιερέας μεταξύ των ανθρώπων και του Θεού. Μεταξύ των Χριστιανών υπάρχουν ποικίλες αντιλήψεις ως προς τον τρόπο που ασκεί τη βασιλεία του επί της ανθρωπότητας. Το Ισλάμ, επίσης, αναφέρεται στη μελλοντική μεσσιανική δράση του Ιησού. 
# Με γενικότερη έννοια, οποιοδήποτε πρόσωπο ισχύος το οποίο αναμένεται να παίξει καθοριστικό ρόλο στην επίλυση κρίσιμων ζητημάτων.

## Βλέπε επίσης
* Ιησούς Χριστός
* Δευτέρα Παρουσία

Κατηγορία:Χριστιανική εσχατολογία
Κατηγορία:Χριστολογία
Κατηγορία:Χριστιανική ορολογία
Κατηγορία:Βιβλικές εκφράσεις
Κατηγορία:Θρησκευτική ορολογία
Κυανός γίγαντας

[thumb|250px|[διάγραμμα Χέρτζσπρουνγκ-Ράσελ: άξονας τετμημένων: φασματικός τύπος
άξονας τεταγμένων: Λαμπερότητα0, Ia, Ib: Υπεργίγαντες,II: Φωτεινοί γίγαντες,**III: Γίγαντες**,IV: Υπογίγαντες,V: Νάνοι,VI: Υπονάνοι,VII: Λευκοί νάνοι]]
Στην αστροφυσική ονομάζεται **κυανός γίγαντας** κάθε αστέρας με φασματικό τύπο Ο ή B (πράγμα που καθιστά το φως που εκπέμπει συνολικά ψυχρό λευκό ως γαλανό) και τάξη λαμπρότητας που χαρακτηρίζει τους γίγαντες αστέρες. Με σύμβολα, είναι αστέρες **OxIII** ή **BxIII** κατά τη δισδιάστατη φασματική ταξινόμηση Μόργκαν-Κήναν, όπου x αριθμός από 0 ως 9. Στο διάγραμμα Hertzsprung-Russell οι κυανοί γίγαντες καταλαμβάνουν θέσεις στο άνω αριστερό τμήμα.

## Χαρακτηριστικά
Οι κυανοί γίγαντες είναι εξαιρετικά λαμπροί, φθάνοντας σε απόλυτο μέγεθος -5, -6 και ακόμα λαμπρότερο. Η επιφανειακή τους θερμοκρασία είναι αρκετά υψηλή (20000 K και πλέον) ώστε σημαντικό τμήμα της ακτινοβολούμενης ενέργειας εκπέμπεται ως υπεριώδες φως, αόρατο στο ανθρώπινο μάτι.

Οι περισσότεροι αστέρες αυτού του είδους δημιουργούνται και βρίσκονται σε πολύ αραιές και μεγάλες ομάδες, γνωστές στην Αστρονομία ως Ομάδες O-B. Η τεράστια φωτιστική τους ισχύς προδίνει τον ταχύ ρυθμό που τους επιβάλλει να καταναλώνουν τα πυρηνικά τους «καύσιμα» η μεγάλη πίεση που ασκεί στο εσωτερικό τους η μεγάλη τους μάζα. Για το λόγο αυτό, ο μέσος όρος ζωής τους είναι σχετικώς πολύ μικρός για αστέρες, λίγες δεκάδες ή εκατοντάδες εκατομμύρια γήινα χρόνια. Η σύγχρονη Αστροφυσική προβλέπει ότι οι περισσότεροι κυανοί γίγαντες θα πεθάνουν σε μία θεαματική έκρηξη, ως υπερκαινοφανείς αστέρες.

Ο όρος «γίγαντας» πρέπει να χρησιμοποιείται εδώ με προσοχή, καθώς συνήθως υπονοεί αστέρα σε προχωρημένο εξελικτικό στάδιο, κατά το οποίο συντήκει ήλιο και όχι υδρογόνο στον πυρήνα του (βλ. ερυθρός γίγαντας). Δεν υπάρχουν πραγματικοί **σταθεροί** κυανοί γίγαντες, αλλά απλώς ηλικιωμένοι αστέρες μεγάλης μάζας όπως ο Μπελατρίξ (φασμ.τύπου B2III) που βρίσκονται στη διαδικασία να καταστούν λαμπροί γίγαντες (τάξη λαμπρότητας II) μεγάλης μάζας, σε αντίθεση με ερυθρούς γίγαντες όπως ο Αρκτούρος (K1III), οι οποίοι αντιπροσωπεύουν το τελικό στάδιο της αστρικής εξελίξεως για αστέρες μικρής σχετικώς μάζας και είναι σταθερότεροι ως γίγαντες. Οι κυανοί γίγαντες αντιπροσωπεύουν μια μεταβατική φάση όπου ο αστέρας θα μετατραπεί σχετικώς σύντομα είτε σε λαμπρό γίγαντα (και τελικώς σε πλανητικό νεφέλωμα και λευκό νάνο), είτε σε υπεργίγαντα (και τελικώς σε υπερκαινοφανή ή σπάνιο λευκό νάνο «οξυγόνου-νέου»). Το αντίστοιχο στάδιο αστρικής εξελίξεως για αστέρα μάζας ίσης με τη μάζα του Ήλιου θα ήταν ο υπογίγαντας (τάξη IV), στον οποίο η σύντηξη υδρογόνου επιβραδύνεται και η σύντηξη ηλίου δεν έχει ακόμα αρχίσει.

Ακόμα, άλλοι «κυανοί γίγαντες» είναι στην πραγματικότητα κακώς ταξινομημένοι νεαροί νάνοι που συντήκουν υδρογόνο, όπως ο Στάχυς ή οι βασικοί αστέρες των Πλειάδων, η εξαιρετική λαμπρότητα των οποίων έπειθαν τους παλαιότερους αστρονόμους ότι ήσαν γηραιότεροι γίγαντες, και η ταξινόμηση διατηρήθηκε έκτοτε.
## Δείτε επίσης
*Γίγαντες αστέρες
*Κυανός υπεργίγαντας

Κατηγορία:Είδη αστέρων
POSIX

**POSIX** (**P**ortable **O**perating **S**ystem **I**nterface) στην πληροφορική καλείται το όνομα μιας σειράς πρότυπων που καθορίζουν τις βασικές υπηρεσίες που παρέχει ένα λειτουργικό σύστημα, και κυρίως το API των διαθέσιμων κλήσεων συστήματος. Δημιουργήθηκε με στόχο την εξασφάλιση της συμβατότητας μεταξύ των ποικίλλων λειτουργικών συστημάτων UNIX, έτσι ώστε τα προγράμματα που τρέχουν σε έναν υπολογιστή με UNIX να μπορούν να μεταγλωττιστούν σε οποιονδήποτε άλλον υπολογιστή με UNIX χωρίς να χρειάζεται να τροποποιηθεί ο πηγαίος κώδικας (ή μέρος αυτού). Η συμμόρφωση με το POSIX αποτελεί προϋπόθεση για να μπορεί ένα λειτουργικό σύστημα να ονομάζεται UNIX.

## Παραπομπές


## Εξωτερικοί σύνδεσμοι
* 

Κατηγορία:Τεχνολογία λειτουργικών συστημάτων
Κατηγορία:Πρότυπα υπολογιστών
Κατηγορία:Linux
Φυλή Αττικής

Η **Φυλή** είναι κωμόπολη της νομαρχίας Δυτικής Αττικής, στους νοτιοδυτικούς πρόποδες της Πάρνηθας. Βρίσκεται βορειοδυτικά της Αθήνας, κοντά στην είσοδο του λεκανοπεδίου. Παλαιότερα ονομαζόταν Χασιά. 

## Χαρακτηριστικά
Πρόκειται για μια ιδιαίτερα απομονωμένη περιοχή αμιγούς κατοικίας που περιβάλλεται από τους ορεινούς όγκους Πλατώματος, Λυκορράχης, Χασιάς, Κακής Ράχης και Φυλής, στους πρόποδες της Πάρνηθας. Δεν είναι ιδιαίτερα ανεπτυγμένη και η ρυμοτομία έχει ελλιπή ονοματολογία. Γνωστός είναι στην ευρύτερη περιοχή ο Ελληνικός Πολιτιστικός Ορειβατικός Σύλλογος Φυλής για τις εξορμήσεις που διοργανώνει. Βόρεια του παραδοσιακού οικισμού είναι οικοδομημένη η αρχαιότερη ιερά μονή γυναικών Αττικής, η *Μονή Κοιμήσεως Θεοτόκου Κλειστών*. Αφορμή ίδρυσής της υπήρξε η εύρεση της εικόνας της Θεοτόκου της Ελεούσης στην περιοχή.

Το 2007 το Συμβούλιο της Επικρατείας (ΣτΕ) κρίνει συνταγματική την εγκατάσταση νέου ΧΥΤΑ στο Βουνό της Φυλής, έπειτα από τον κορεσμό του γειτονικού στα Άνω Λιόσια.

## Εξέλιξη πληθυσμού

## Συγκοινωνιακή σύνδεση
Το 2004 πραγματοποιείται η διέλευση της Αττικής Οδού νότια του ορεινού Πλατώματος και βοηθάει στην αποσυμφόρηση της ιδιαιτέρως επιβαρυμένης λεωφόρου Φυλής που εξυπηρετεί όλα τα δυτικά προάστια της Αθήνας. Επιπλέον, χαράσσεται η περιφερειακή του Αιγάλεω, σε διακλάδωση στο ύψος των Άνω Λιοσίων. Η Φυλή εξυπηρετείται από την λεωφορειακή γραμμή 723 (Φυλή - Άνω Λιόσια), η οποία είναι κυκλική, έχει αφετηρία την οδό Θρασύβουλου και φτάνει μέχρι τον σιδηροδρομικό σταθμό *[[Σιδηροδρομικός σταθμός Άνω Λιοσίων|Άνω Λιόσια]]*. Ο πλησιέστερος σιδηροδρομικός σταθμός, είναι ο σταθμός *[[Σιδηροδρομικός σταθμός Άνω Λιοσίων|Άνω Λιόσια]]* του Προαστιακού Σιδηροδρόμου, στη γραμμή προς Κιάτο / Αεροδρόμιο / Πειραιάς.

## Αθλητισμός
Σημαντικότερη αθλητική ομάδα της Φυλής είναι ο Α.Ο. Θρασύβουλος Φυλής, που μάλιστα έχει καταφέρει να αγωνιστεί και στην Α' Εθνική του ελληνικού πρωταθλήματος ποδοσφαίρου. Με τον Θρασύβουλο η Φυλή υπήρξε η μικρότερη πληθυσμιακά πόλη που εκπροσωπήθηκε στην Α' Εθνική, μέχρι την άνοδο του Πλατανιά, στην πρώτη κατηγορία, το 2012.

### Αξιοθέατα
* Μουσείο Αρχαίας Ελληνικής Τεχνολογίας Ζεφυρίου
* Ιερά Μονή Κοιμήσεως της Θεοτόκου Κλειστών Φυλής
* Αρχαίο τείχος «Δέμα»
* Φρούριο Φυλής
* Σπήλαιο Πανός
* Ιερά Μονή Αγίου Ιωάννου Θεολόγου & Λαογραφικό Μουσείο
* Αρχαία πηγή Φυλής

## Παραπομπές


## Εξωτερικοί σύνδεσμοι
* 
* 

 

Φυλη
Κατηγορία:Δήμος Φυλής
Κατηγορία:Κωμοπόλεις της Αττικής
Λιόπεσι

Το όνομα **Λιόπεσι** ή και **Λόπεσι**, λέξη με αρβανίτικη προέλευση, είχε χρησιμοποιηθεί ως τοπωνύμιο διαφορετικών οικισμών, ενός όρους και μίας και παραλίας.

Στην Αττική αναφέρονται:
* Παιανία Αττικής, η παλαιότερη ονομασία της οποίας ήταν Λιόπεσι (Δείτε επίσης Σιδηροδρομικός Σταθμός Λιοπεσίου, ο παλαιός σιδηροδρομικός οικισμός της Παιανίας της γραμμής Λαυρίου - Αγίων Αναργύρων που έκλεισε το 1957).
* Λιόπεσι Αχαρνών ονομασία οικισμού του 18ου αιώνα στην περιοχή Μενιδίου-Χασιάς  (αναφέρεται το 1836, 1840 και το 1872) 
* Λιόπεσι, όρος στο Βόρειο - Ανατολικό τμήμα της Αττικής, που αποτελεί μια από τις βουνοκορφές του ορεινού όγκου από την Πάρνηθα μέχρι το ακρωτήριο του Καλάμου, με ύψος 726 μέτρα

Σε άλλες περιοχές:
* παλαιότερη ονομασία του οικισμού Γονούσσα Κορινθίας
* παλαιότερη ονομασία του οικισμού Κρυόνερο Ηλείας
* Λιόπεσι Καλαβρύτων, παλαιός οικισμός στην περιοχή των Καλαβρύτων (αναφέρεται γύρω στο 1464)
* Λιοπέσι Άνδρου, όνομα παραλίας στην Άνδρο 

## Δείτε επίσης
* Λιοπέσι Αττικής (αποσαφήνιση)
* Λόπεσι Αχαΐας (αποσαφήνιση)

## Παραπομπές



Κατηγορία:Ιστορικά ελληνικά τοπωνύμια
Κατηγορία:Παιανία
Blue Impulse

thumb|250px|Αεροσκάφη Τ-4 των Blue Impulse

ΟΙ **Blue Impulse** (ιαπωνικά ブルーインパルス *Burū Inparusu*) ή **11 Squadron** είναι το ακροβατικό αεροπορικό σμήνος της Ιαπωνικής Αεροπορίας (Ιαπωνική Αεροπορική Δύναμη Αυτοπροστασίας). Δημιουργήθηκε το 1960 ως μία ομάδα από έξι F-86 Sabre. Το 1980 άρχισαν να χρησιμοποιούν τα Mitsubishi T-2 και από το 1995 τα Kawasaki T-4. Έχουν ως έδρα τους την αεροπορική βάση Ματσουσίμα (*Matsushima*).

## Ιστορία
* 1960: Το Σμήνος δημιουργείται.
* 1964: Συμμετοχή στην τελετή έναρξης των Ολυμπιακών Αγώνων του Τόκυο.
* 1982: Στις 14 Νοεμβρίου ένα αεροσκάφος Τ-2 συνετρίβει στην αεροπορική βάση Χαμαμάτσου (*Hamamatsu*).
* 1991: Στις 4 Ιουλίου δύο αεροσκάφη Τ-2 συνετρίβησαν στον Ειρηνικό Ωκεανό.
* 1998: Συμμετοχή στην τελετή έναρξης των Χειμερινών Ολυμπιακών Αγώνων του Ναγκάνο.
* 2000: Στις 4 Ιουλίου δύο αεροσκάφη Τ-4 συνετρίβησαν στην χερσόνησο Oshika. 
* 2002: Στις 4 Ιουνίου συμμετοχή στην έναρξη του ποδοσφαιρικού αγώνα Ιαπωνία - Βέλγιο στο στάδιο Σαϊτάμα (*Saitama*), κατά την διάρκεια του Παγκοσμίου Κυπέλλου Ποδοσφαίρου 2002.

## Εξωτερικοί σύνδεσμοι

* Η επίσημη ιστοσελίδα των Blue Impulse (Ιαπωνικά)
* Σελίδα με φωτογραφίες από επιδείξεις των Blue Impulse

Κατηγορία:Πολεμική αεροπορία της Ιαπωνίας
Υπογίγαντας

[thumb|250px|[Διάγραμμα Χέρτζσπρουνγκ-Ράσελ: άξονας τετμημένων: φασματικός τύπος
άξονας τεταγμένων: Λαμπρότητα0, Ia, Ib: ΥπεργίγαντεςII: Λαμπροί γίγαντεςIII: Γίγαντες**IV: Υπογίγαντες**V: ΝάνοιVI: ΥπονάνοιVII: Λευκοί νάνοι]]
Στην αστροφυσική **υπογίγαντας** ονομάζεται κάθε αστέρας που είναι λαμπρότερος από τον μέσο όρο των αστέρων της Κύριας Ακολουθίας (νάνοι) του ίδιου φασματικού τύπου, αλλά όχι τόσο λαμπρός όσο οι γίγαντες αστέρες. Αντιστοιχεί στην τάξη λαμπρότητας **IV** της διδιάστατης ταξινομήσεως Μόργκαν-Κήναν, όπου ΙΙΙ είναι οι γίγαντες αστέρες και V οι νάνοι.

Οι υπογίγαντες είναι όλοι εξελιγμένοι αστέρες που βρίσκονται στο στάδιο του τερματισμού της συντήξεως υδρογόνου στον πυρήνα τους και οι οποίοι μετατρέπονται σε γίγαντα αστέρα. Σε αστέρες με τη μάζα του Ήλιου, αυτή η παύση των πυρηνικών αντιδράσεων προκαλεί τη συστολή των κεντρικών περιοχών, οπότε η πίεση και η θερμοκρασία αυξάνονται αρκετά ώστε να αρχίσουν να συντήκουν υδρογόνo σε ένα κέλυφος γύρω από τον αστρικό πυρήνα. Αυτό προκαλεί τη διόγκωση του αστέρα πέρα από την αρχική του διάμετρο και τον οδηγεί προς τον κλάδο των γιγάντων στο διάγραμμα Hertzsprung-Russell. Στην αρχή του σταδίου του υπογίγαντα, όπως π.χ. συμβαίνει στον αστέρα Πρόκυνα A, η διάμετρος και η λαμπρότητα αυξάνονται, αλλά η επιφανειακή θερμοκρασία του αστέρα δεν έχει μειωθεί σημαντικά, ούτε το αρχικό του χρώμα έχει μεταβληθεί: αυτό συμβαίνει αργότερα και συντείνει στο να παραμένει η ολική λαμπρότητα περίπου σταθερή καθ' όλη τη διάρκεια του σταδίου του υπογίγαντα, ένα χαρακτηριστικό που φαίνεται αμέσως στα διαγράμματα Hertzsprung-Russell των σφαιρωτών σμηνών.

## Πηγές
* Mihalas, D., Binney, J.: *Galactic Astronomy*, W.H. Freeman & Co., 1981

## Εξωτερικοί σύνδεσμοι
* 

Υπογιγαντας
Ακροβατικό Σμήνος Όρλικ

thumb|right|200px|Οι Όρλικ στην αεροπορική επίδειξη του Ράντομ το 2005
thumb|right|200px|Αεροσκάφος PZL-130 των Όρλικ

Οι **Όρλικ** είναι το ακροβατικό αεροπορικό σμήνος της Πολωνικής Αεροπορίας, το οποίο δημιουργήθηκε το 1998. Το όνομα Όρλικ προέρχεται από το αεροσκάφος PZL-130 Orlik που χρησιμοποιούν. 

Οι Όρλικ συμμετείχαν στην πρώτη Ελληνική αεροπορική επίδειξη **[[Αρχάγγελος 2005]]** που έγινε στις 18 Σεπτεμβρίου 2005 στην αεροπορική βάση της Τανάγρας.

## Εξωτερικοί σύνδεσμοι

* Ιστοσελίδα αφιερωμένη στους Orlik
* Οι Orlik στο answers.com
* Σελίδα αφιερωμένη στους Orlik στην επίσημη ιστοσελίδα της Ελληνικής Πολεμικής Αεροπορίας

Κατηγορία:Πολωνία
Ηλιοειδείς αστέρες

**Ηλιοειδείς αστέρες** (*solar analogs* ή *solar twins*) ονομάζονται οι αστέρες που έχουν χαρακτηριστικά, κυρίως μάζα, φασματικό τύπο - χρώμα (ισοδύναμα: επιφανειακή θερμοκρασία) και διάμετρο, παρόμοια με τα αντίστοιχα του Ήλιου. Οι περισσότεροι επιστήμονες θεωρούν ότι η πιθανότητα οι ηλιοειδείς αστέρες να έχουν κατοικήσιμους πλανήτες είναι μεγαλύτερη από ό,τι για άλλους αστέρες.

Πέρα από τα κύρια φυσικά μεγέθη που προαναφέρθηκαν, ένας ηλιοειδής αστέρας έχει και ταχύτητα περιστροφής, καθώς και περιεκτικότητα σε βαρύτερα του He στοιχεία της ύλης («μεταλλικότητα») παρόμοιες με τις ηλιακές, ενώ η λαμπρότητά του παραμένει πρακτικά σταθερή, όπως και η λαμπρότητα του Ήλιου μας. Οι παρατηρήσεις των ηλιοειδών αστέρων είναι σημαντικές για την καλύτερη κατανόηση των ιδιοτήτων του ίδιου του Ήλιου σε σχέση με άλλους αστέρες, καθώς και την κατοικησιμότητα των πλανητών.

Ο φασματικός τύπος των ηλιοειδών αστέρων είναι **GV**, δηλαδή είναι κίτρινοι νάνοι όπως και ο Ήλιος. Μπορεί να ειπωθεί ότι, τουλάχιστον για τη γειτονιά μας του Γαλαξία, όπου η «μεταλλικότητα» είναι περίπου η ίδια για όλους τους αστέρες, οι όροι «κίτρινος νάνος» και «ηλιοειδής αστέρας» είναι σχεδόν συνώνυμοι. Οι ηλιοειδείς αστέρες, έχοντας την ίδια αρχική μάζα με την οποία ξεκίνησε και ο Ήλιος, θα έχουν και την ίδια διάρκεια ζωής, περίπου 10 δισεκατομμύρια γήινα χρόνια από τη γέννηση ως τον θάνατό τους, οπότε και θα παραγάγουν ένα πλανητικό νεφέλωμα και θα αφήσουν πίσω τους ως «αστρικό πτώμα» ένα λευκό νάνο.

Παραδείγματα ηλιοειδών αστέρων είναι μεταξύ άλλων και οι:

*18 Σκορπίου 
*37 Διδύμων
*51 Πηγάσου
*Χαρά
*HD 98618

## Δείτε επίσης
*Εξωηλιακοί πλανήτες
*Διαστημικές αποικίες

## Πηγές
* J.D. do Nascimento, M. Castro, J. Meléndez, M. Bazot, S. Théado, G. F. Porto de Mello (2009): "Age and mass of solar twins constrained by lithium abundance", *Astronomy and Astrophysics*, τόμος **501** (1), σσ.. 687–694

Κατηγορία:Είδη αστέρων
Κατηγορία:Ήλιος
Κορντονάτα

Με τον όρο ** Κορντονάτα ** (ιταλικά: Cordonata) είναι γνωστοί κατηφορικοί δρόμοι, που σχηματίζονται από μεγάλα επίπεδα φτιαγμένα από πέτρα ή πλίνθο (γνωστά ως cordoni), κάνοντας την κατασκευή να μοιάζει με σκάλα. Η διασημότερη κορντονάτα βρίσκεται στη Ρώμη και καλείται *Κορντονάτα του Καπιτωλίου* (Cordonata capitolina). Συνδέει την Πλατεία του Καπιτωλίου (ιταλικά: Piazza di Campidoglio) με την Piazza dell’ Aracoeli.

## Περιγραφή
Σχεδιάστηκε από τον Μιχαήλ Άγγελο (Michelangelo Buonarroti) τον 16ο αιώνα, μετά από παραγγελία του Πάπα Παύλου Γ΄, κατά την περίοδο των εργασιών αναμόρφωσης του Καπιτωλίου. Η Κορντονάτα προσφέρει εύκολη πρόσβαση στο Καπιτώλιο και είναι έτσι κατασκευασμένη ώστε να μπορεί να την ανέβει ακόμη και αναβάτης με άλογο. Παρόλο που ένας πεζός αισθάνεται κάπως ασυνήθιστα ενώ την χρησιμοποιεί εξαιτίας της μεγάλης οριζόντιας απόστασης των σκαλοπατιών, αν την κοιτάξει κανείς από τη βάση της, οι αποστάσεις του φαίνονται φυσιολογικές, χάρις σε μια προσεκτικά κατασκευασμένη οφθαλμαπάτη. 

Κοντά στην κορυφή της, η κορντονάτα μεγαλώνει ελαφρά, και εκεί έχουν τοποθετηθεί δύο μεγάλα αγάλματα των Διόσκουρων, του Κάστορα και του Πολυδεύκη, και ένα γλυπτό σύμπλεγμα γνωστό ως *I Trofei di Mario*. Τη βάση της διακοσμούν δύο αιγυπτιακά αγάλματα λεόντων από γρανίτη. Στα αριστερά είναι τοποθετημένο ένα μνημείο προς τιμήν του  Κόλα ντι Ρέντσο, που εκτελέστηκε κοντά στο σημείο αυτό. Το 1998 η κλίμακα αυτή αναπαλαιώθηκε και η διάρκεια των εργασιών έφτασε το ένα έτος.

## Άλλες Κλίμακες της Ρώμης γνωστές ως Κορντονάτα
Στο ιστορικό κέντρο της Ρώμης, μια άλλη κορντονάτα βρίσκεται κοντά στο Παλάτσο ντελ Κουιρινάλε, χαρίζοντας το όνομά της σε μία παραπλήσια οδό: τη Via della Cordonata. Ανάμεσα σε άλλες αξιοσημείωτες κορντονάτες της Ρώμης, βρίσκεται και αυτή που ενώνει τη λεωφόρο Europa με τη Βασιλική των Αγίου Πέτρου και Παύλου.

## Πηγές

* Η ιταλόφωνη wikipedia.
* «Ρώμη», από τη σειρά Οδηγοί του Κόσμου, εκδ. Καθημερινή, Dorling Kindersley

## Εικόνες

Image:Roma-La_cordonata.jpg|Η Κορντονάτα του Καπιτωλίου.
Image:43_leone_e_araceli.JPG|Διακοσμητικό αιγυπτιακό λιοντάρι στη βάση της σκάλας.
Image:Dioscure_Capitole.jpg|Ένα από τα αγάλματα των Διόσκουρων.
Image:Roma-statua_cola_di_rienzo.jpg|Το μνημείο του Κόλα ντι Ρέντσο. 


Κατηγορία:Κλίμακες της Ρώμης
Μεγάλοι Μάγιστροι των Ναϊτών Ιπποτών

Κάθε ιππότης που κατείχε τη θέση του **Μεγάλου Μάγιστρου των Ναϊτών Ιπποτών** ήταν επίσης και ο ανώτατος διοικητής των **[[Ιππότες του Ναού|Φτωχών Ιπποτών του Χριστού και του Ναού του Σολομώντα]]** (λατ. *Pauperes commilitones Christi Templique Salomonici*), με πρώτο τον Ούγο ντε Παιν, το 1118. Η θέση αυτή ήταν ισόβια, παρόλο που η διάρκεια θητείας σε αυτήν ήταν κατά κανόνα σύντομη εξαιτίας της στρατιωτικής φύσης του Τάγματος. 

Η κάθε χώρα είχε τον δικό της Μάγιστρο και όλοι ανέφεραν στον Μεγάλο Μάγιστρο. Αυτός επέβλεπε όλες τις επιχειρήσεις του Τάγματος, συμπεριλαμβανομένων των στρατιωτικών επιχειρήσεων στους Αγίους Τόπους και την Ανατολική Ευρώπη, και τις οικονομικές και επιχειρηματικές συναλλαγές στη Δυτική Ευρώπη. 

Ο Μεγάλος Μάγιστρος μπορούσε να είναι εν ενεργεία στρατιωτικός διοικητής, αν και κάτι τέτοιο δε θεωρούνταν σοφή επιλογή, λαμβανομένου υπόψη του αποκεφαλισμού του Ζεράρ ντε Ριντφόρ το 1189 από τον Σαλαντίν. 

## Κατάλογος διατελεσάντων Μεγάλων Μαγίστρων
Οι Μεγάλοι Μάγιστροι των Ναϊτών Ιπποτών κατά χρονολογική σειρά είναι οι εξής:
Κέλλυ Κάρλσον

Η **Κέλλ Λι Κάρλσον** (αγγλικά: *Kelly Lee Carlson*, 17 Φεβρουαρίου 1976) είναι Αμερικανίδα ηθοποιός. Είναι περισσότερο γνωστή για τη συμμετοχή της στην τηλεοπτική σειρά *Πλαστική Ομορφιά* (Nip/Tuck) όπου υποδύεται το ρόλο της Kimber Henry.

## Βιογραφία / Σταδιοδρομία
Η Κέλλυ γεννήθηκε στη Μινεάπολις της Μινεσότα και φοίτησε στο μεικτό Καθολικό σχολείο *Academy of Holy Angels*. Εκτός από την καριέρα της σαν ηθοποιός έχει υπάρξει και μοντέλο συμμετέχοντας στις διαφημιστικές καμπάνιες εταιρειών όπως οι : Miller Lite (μπύρα), Rembrandt (λευκαντικά δοντιών) και Oliver People (γυαλιά ηλίου). Το 2001 ήταν στην λίστα του περιοδικού *Tear Sheet Magazine* με τις 50 πιο όμορφες γυναίκες, ενώ η καριέρα της απογειώθηκε με την συμμετοχή της στη σειρά *Πλαστική Ομορφιά* που στην Ελλάδα προβάλλεται από το συνδρομητικό κανάλι *Filmnet*.

Έχει κάνει φωτογραφίσεις σε πολλά διάσημα περιοδικά με πιο χαρακτηριστικές αυτές στο Maxim (Αύγουστος 2004) και *Stuff* (Οκτώβριος 2004). Η Κέλλυ έχει ύψος 1,65 μ. και το αγαπημένο της άθλημα είναι η ιππασία. Από το 2004 κατοικεί στο Λος Άντζελες.

Είναι εκπρόσωπος της ανθρωπιστικής οργάνωσης *Smile Network*, η οποία προσφέρει ιατρικές υπηρεσίες σε εξαθλιωμένα παιδιά και εφήβους από αναπτυσσόμενες χώρες.

## Φιλμογραφία
* Dead of Winter (2007)
* Player 5150 (2007)
* CSI: Miami (2007, 1 επεισόδιο)
* Shadowbox (2007)
* Nip/Tuck (2003-2006, 38 επεισόδια)
* WWE Cyber Sunday (2006)
* The Marine (2006)
* WWE No Mercy (2006)
* Break-In (2006)
* CSI: Las Vegas (2006, 1 επεισόδιο)
* Everwood (2004-2006, 3 επεισόδια)
* Head Cases (2005, 1 επεισόδιο)
* Paparazzi (2004)
* Starship Troopers 2: Hero of the Federation (2004)
* 3000 Miles to Graceland (2001)

## Παραπομπές


## Εξωτερικοί σύνδεσμοι

* Συνέντευξη στο περιοδικό Stuff

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Βαϊκάλη

Η **Βαϊκάλη** (Байка́л, ΔΦΑ [bɐjˈkɑl]) είναι λίμνη που βρίσκεται στη νότια Σιβηρία μεταξύ της Περιφέρειας Ιρκούτσκ στα βορειοδυτικά και τη Μπουργιατία στο νοτιοανατολικό σημείο κοντά στην πόλη του Ιρκούτσκ. Είναι γνωστή σαν το «*Μπλε Μάτι της Σιβηρίας*». Στις 29 Ιουλίου του 2008 Ρώσοι ερευνητές καταδύθηκαν με βαθυσκάφος στο βυθό της λίμνης, πετυχαίνοντας ρεκόρ κατάδυσης σε γλυκά νερά. Αποκαλύφθηκε ότι η λίμνη έχει βάθος 1.680 μέτρα, πολύ περισσότερο από όσο πιστευόταν ως τότε. Η αποστολή εξερεύνησης της βαθύτερης λίμνης στον κόσμο ανεστάλη στις 30 Ιουλίου του 2008 μετά από τη σύγκρουση ενός από τα δύο υποβρύχια με πλωτή πλατφόρμα.

Από το 1996 η UNESCO έχει συμπεριλάβει τη λίμνη Βαϊκάλη στον Κατάλογο με τα Μνημεία Παγκόσμιας Πολιτιστικής Κληρονομιάς (φυσική κληρονομιά).

## Γεωγραφία
Η Βαϊκάλη είναι η βαθύτερη και παλαιότερη λίμνη στον κόσμο, καθώς επίσης και η λίμνη με τον μεγαλύτερο όγκο γλυκού νερού. Περιέχει πάνω από ένα πέμπτο του γλυκού νερού παγκοσμίως και περισσότερο από 90% του γλυκού νερού της Ρωσίας. Η έκτασή της είναι 31.468 τ. χλμ. (μία από τις μεγαλύτερες του κόσμου). Έχει μήκος 654 χλμ., πλάτος 74 χλμ. και μέγιστο βάθος 1.680 μ. Τα νερά της είναι γαλαζοπράσινα και από τον Νοέμβριο ως τον Μάρτιο παγώνουν.

Δέχεται τα νερά περίπου 300 ποταμών με κυριότερους τους Σελίγκα και Άνω Ανγκάρα ενώ από αυτήν ξεκινά ο ποταμός Ανγκάρα, το κυριότερο υδάτινο ρεύμα από όσα σχηματίζουν τον ποταμό Γενισέι. Στο εσωτερικό της λίμνης υπάρχουν 22 νησιά, το μεγαλύτερο από τα οποία είναι το *Ολχόν*.

Οι Μογγόλοι θεωρούν την λίμνη ως "ιερή θάλασσα" και πιστεύουν ότι στις απόκρημνες και βραχώδεις ακτές της κατοικούν κακά  πνεύματα.

## Οικοσύστημα
Η Βαϊκάλη αποτελεί ένα από τα πλουσιότερα λιμναία οικοσυστήματα στον κόσμο με τεράστια βιοποικιλότητα. Υπολογίζεται ότι στην περιοχή υπάρχουν πάνω από 1000 είδη φυτών και 1500 είδη ζώων, από τα οποία το 80% είναι ενδημικά. Η Φώκια της Βαϊκάλης που ζει μόνο σε αυτή τη λίμνη είναι το μόνο είδος φώκιας του γλυκού νερού στον κόσμο.

## Παραπομπές


## Εξωτερικοί σύνδεσμοι

* Ρωσικός δικτυακός τόπος για τη Βαϊκάλη
* Τουρισμός στη Βαϊκάλη
* World lakes database
* Πληροφορίες στα Αγγλικά
* Ταξιδιωτικός οδηγός  στα Αγγλικά
* Φωτογραφίες

Κατηγορία:Λίμνες της Ρωσίας
Κατηγορία:Όμπλαστ του Ιρκούτσκ
Κατηγορία:Δημοκρατία της Μπουργιατίας
Κατηγορία:Ακραία σημεία της Γης
Κατηγορία:Μνημεία Παγκόσμιας Κληρονομιάς στη Ρωσία
Παναγιώτης Πατάλας

Ο **Παναγιώτης Πατάλας** (Αθήνα, 1911 - 1967) ήταν Έλληνας πρωταθλητής του στίβου.

Ήταν αθλητής της ΑΕΚ μέλος της εθνικής ομάδας στίβου και πανελληνιονίκης στα 100 μέτρα το 1933 με επίδοση 11,20. Στο πανελλήνιο πρωτάθλημα του 1933 κέρδισε το χρυσό κι έκανε πανελλήνιο ρεκόρ στα 4Χ200 μαζί με τους Φραγκούδη, Σακελλαρίου, Μάντικα, το ρεκόρ αυτό καταρρίφθηκε το 1951.

Ήταν επίσης χρυσός βαλκανιονίκης ήταν στα 4Χ100 το 1933. Πέθανε το 1967.

## Διακρίσεις
***Πανελλήνιο πρωτάθλημα**
:100μ.
::χρυσό: 1933
:4χ200
::χρυσό: 1933
***Βαλκανικοί αγώνες**
:4χ100
::χρυσό: 1933

## Παραπομπές


## Πηγές
**Ο καρπός της αθλητικής παράδοσης στης πόλης στην σύγχρονη Αθήνα απο το 1924 έως τις μέρες μας ,ΑΕΚ , κλασικός αθλητισμός *, Εκδόσεις Καλαυρία,Σωτήρης Νόταρης, Αθήνα 2002
**Οι πρωταθλητές και τα ρεκόρ στίβου 1896-1996*, Χαράλαμπος Ζανιάς , Αθήνα 1996

Κατηγορία:Έλληνες αθλητές δρόμων ταχύτητας
Κατηγορία:Έλληνες Βαλκανιονίκες
Κατηγορία:Αθλητές στίβου Αθλητικής Ένωσης Κωνσταντινουπόλεως
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Ηλίας Εμίρης

Ο **Ηλίας Εμίρης** (1911 - 1991) ήταν Έλληνας πρωταθλητής του στίβου και της ξιφασκίας.

Γεννήθηκε στην Πορτ Σάιντ στην Αίγυπτο το 1911. Ήταν αθλητής στίβου της ΑΕΚ έχοντας αναδεχτή τρεις φορές πανελληνιονίκης στις σκυταλοδρομίες.Όταν σταμάτησε τον στίβο ασχολήθηκε με την Ξιφασκία σαν αθλητής της Αθηναϊκής λέσχης και ανακηρύχθηκε πολλές φορές πρωταθλητής Ελλάδας. Σταμάτησε την ξιφασκία σε ηλικία 59 ετών, ήταν δικηγόρος. Πέθανε στην Αθήνα το 1991.

## Πηγές
**Ο καρπός της αθλητικής παράδοσης στης πόλης στην σύχρονη Αθήνα από το 1924 έως τις μέρες μας ,ΑΕΚ , κλασικός αθλητισμός *, Εκδόσεις Καλαυρία,Σωτήρης Νόταρης, Αθήνα 2002
**Οι πρωταθλητές και τα ρεκόρ στίβου 1896-1996*, Χαράλαμπος Ζανιάς , Αθήνα 1996

Κατηγορία:Έλληνες ομογενείς αθλητές 
Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές της ξιφασκίας
Κατηγορία:Αθλητές της ξιφασκίας στους Μεσογειακούς Αγώνες 1951
Τζορτζ Γκάτις

Ο **Τζορτζ Γκάτις** (*George Gatis*, 25 Μαρτίου 1978) είναι Έλληνας ομογενής παίκτης του Γιούνον ράγκμπι στην Αυστραλία.

Γεννήθηκε στις 25 Μαρτίου 1978 από Έλληνες γονείς. Αγωνίζεται στη θέση του χούκερ (hooker) και στην ομάδα των *Νιου Ζήλαντ γουόριονς* (New Zealand Warriors) από το 2003, ενώ έχει αγωνιστεί και στους *Νορθ Κουίσλαντ καουμπόυς* (North Queensland Cowboys). Είναι παίκτης της Εθνικής Ελλάδος ράγκμπι δύο φορές διεθνής.

## Παραπομπές


## Εξωτερικοί σύνδεσμοι
* Το βιογραφικό του Τζορτζ Γκάτις στην ιστοσελίδα των Γουόριονς

Κατηγορία:Αυστραλοί αθλητές του Ράγκμπυ
Κατηγορία:Έλληνες ομογενείς αθλητές
Κατηγορία:Έλληνες αθλητές του ράγκμπι
Κατηγορία:Ελληνοαυστραλοί
Τζιμ Πιζάνιας

Ο **Τζιμ Πιζάνιας** (Jim Pizanias) είναι Ελληνοαυστραλιανός, ομογενής παίκτης του Γιούνιον ράγκμπι.

Γεννήθηκε στο Σίδνεϊ της Αυστραλίας από Έλληνες γονείς. Ξεκίνησε από το *ST George Dragons*, και *Newtown Jets*. Είναι 8 φορές διεθνής με την εθνική Ελλάδας ράγκμπι. Ο Πιζάνιας ανήγγειλε την αποχώρησή του από το Αυστραλιανό ράγκμπι, όταν σε ένα παιχνίδι έσπασε τον αντίχειρα του με τα Φίτζι στις 7 Οκτωβρίου 2006.

Κατηγορία:Αυστραλοί αθλητές του Ράγκμπυ
Κατηγορία:Έλληνες ομογενείς αθλητές
Κατηγορία:Έλληνες αθλητές του ράγκμπι
Κατηγορία:Ελληνοαυστραλοί
Φιλωτέρα

Η **Φιλωτέρα** ήταν Αιγυπτία πριγκίπισσα της ελληνιστικής περιόδου, κόρη της Βερενίκης Α' και του Πτολεμαίου Α' του Σωτήρος, στρατηγού του Μεγάλου Αλεξάνδρου και ιδρυτή της Δυναστείας των Πτολεμαίων. Αδέλφια της από τους ίδιους γονείς, ήταν ο διάδοχος του πατέρα της Πτολεμαίος Β' Φιλάδελφος και η Αρσινόη Β'. Είχε επίσης διάφορα αδέλφια από προηγούμενους γάμους των γονέων της.

Οι ημερομηνίες γεννήσεως και θανάτου της δεν σώζονται με ακρίβεια. Προσεγγιστικά, γεννήθηκε μεταξύ του 315 και του 309 π.Χ., και πέθανε άγαμη μεταξύ των ετών 268 – 282 π.Χ. Το γεγονός πως υπήρξε αδελφή της Αρσινόης Β', αλλά και το γεγονός πως πέθανε πριν από αυτήν, αποδεικνύει ένας ύμνος που γράφτηκε από τον Καλλίμαχο σχετικά με το θάνατο της Αρσινόης. 

Μετά το θάνατο της, η Φιλωτέρα θεοποιήθηκε και έχουμε αναφορές για τους τόπους λατρείας της. Μαρτυρούνται επίσης ένας ιερέας και μία ιέρεια της θεότητας με το όνομα Φιλωτέρα. Ο αδελφός της, Πτολεμαίος Β' έχτισε στην Αλεξάνδρεια ναό όπου λατρεύονταν μαζί με την Αρσινόη και έδωσε το όνομά της σε διάφορες τοποθεσίες με γνωστότερη τη Φιλωτερίδα στο Φαγιούμ, για την οποία μας πληροφορεί ο γεωγράφος Στράβων.

## Πηγές
* Βιογραφία από τον Christopher Bennett. 

Κατηγορία:Βασίλισσες και Πριγκίπισσες της Πτολεμαϊκής Αιγύπτου
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κατηγορία:Δυναστεία των Πτολεμαίων
Γουσταύος Κλάους

Ο **Γουσταύος Κλάους** (2 Απριλίου 1825- 11 Σεπτεμβρίου 1908) ήταν Γερμανός σταφιδέμπορας και ιδρυτής της οινοποιητικής εταιρίας Αχαΐα Κλάους.

## Βιογραφικά στοιχεία
Γεννήθηκε στο Μέμινγκεν της Βαυαρίας και αρχικά εγκαταστάθηκε στο Λονδίνο. Στη συνέχεια όμως εξαιτίας μιας αρρώστιας που τον ταλαιπωρούσε στο στήθος αναγκάστηκε να αναζητήσει τόπο διαμονής σε νοτιότερα μέρη. Το 1854 στάλθηκε από την εταιρεία *Φελς και Σία* στην Πάτρα ως αντιπρόσωπός της για να οργανώσει τον εμπορικό οίκο. Το 1858 έγινε πρόξενος της Γερμανίας στην Πάτρα, θέση στην οποία παρέμεινε μέχρι το θάνατό του. Αργότερα έγινε πρόξενος της Γαλλίας.

Το 1859 αγόρασε έκταση 60 στρεμμάτων από τον κτηματία Γεώργιο Κωστάκη στο Ριγανόκαμπο, όπου κατασκεύασε μια θερινή κατοικία. Στη συνέχεια όμως εκτιμώντας την καλή ποιότητα της σταφίδας προέβη στην αγορά και των γύρω περιοχών με αποτέλεσμα το 1861 να ιδρύσει την οινοποιητική εταιρεία Αχαΐα Κλάους, η οποία σύντομα εξελίχθηκε σε μια από τις μεγαλύτερες οινοποιητικές εταιρείες της Ελλάδας. Η Αχαΐα Κλάους είναι επίσης γνωστή για τη Μαυροδάφνη, ποικιλία γλυκού κρασιού που σύμφωνα με την παράδοση ονομάστηκε έτσι από τον Γουσταύο Κλάους για να τιμήσει την αρραβωνιαστικιά του Δάφνη, μια Ελληνίδα με μαύρα μάτια που πέθανε σε νεαρή ηλικία.

Κατα τη διάρκεια της ζωής του ήρθε σε επαφή με μεγάλες προσωπικότητες ενώ διατηρούσε φιλική σχέση με τον Χαρίλαο Τρικούπη, τον οποίο πολλές φορές επισκέφθηκε ιδιαιτέρως στην Αθήνα για να τον συμβουλεύσει για το σταφιδικό ζήτημα. Επίσης στο σπίτι του, επί των οδών Ρ. Φεραίου & Ζαΐμη, φιλοξενήθηκαν πολλά μέλη της ελληνικής και βαυαρικής βασιλικής αυλής. Ήταν ένας από τους χρηματοδότες του δημοτικού θεάτρου "Απόλλων" της Πάτρας, Απόλλων.

Απεβίωσε στις 11 Σεπτεμβρίου του 1908 από αποπληξία καθώς ταξίδευε προς την Κέρκυρα. Τάφηκε στο εκκλησάκι του Αγίου Θωμά μέσα στον χώρο της Αχαΐα Κλάους. Ήταν παντρεμένος με τη Θωμαΐδα Καρμπούνη, κόρη του υπασπιστή του Όθωνα και μιας Βαυαρής από το Μόναχο, κυρίας επί των τιμών της βασίλισσας Αμαλίας και είχε μια κόρη, την Αμαλία.

## Παραπομπές


## Πηγές
* 

Κατηγορία:Γερμανοί επιχειρηματίες
Κατηγορία:Γερμανοί διπλωμάτες
Κατηγορία:Γερμανοί ευεργέτες
Κατηγορία:Ιστορία της Αχαΐας
Φιλέταιρος

**Φιλέταιρος** είναι ένα ανδρικό ελληνικό όνομα που σημαίνει «αυτός που αγαπά τους φίλους του», «ο αφοσιωμένος στους φίλους του».

Γνωστά ιστορικά πρόσωπα με το όνομα αυτό είναι:
* Ο Φιλέταιρος, ηγεμόνας της Περγάμου, ιδρυτής της Δυναστείας των Ατταλιδών.
* Ο Φιλέταιρος, άγιος από τη Νικομήδεια.
*Τέλος Φιλέταιρος χαρακτηριζεται και ο Οδυσσεας στην Οδυσσεια.
Στρατονίκη της Συρίας

Η **Στρατονίκη της Συρίας** ήταν κόρη του Μακεδόνα βασιλιά Δημήτριου του Πολιορκητή και της Φίλας, κόρης του Αντίπατρου. Το 300 π.Χ., όταν δεν θα πρέπει να ήταν μεγαλύτερη των 17 ετών, το χέρι της ζήτησε ο Σέλευκος Α’ Νικάνωρ, βασιλιάς της Συρίας και στρατηγός του Μεγάλου Αλεξάνδρου. Οδηγήθηκε από τον πατέρα της στην ακτή της Πιερίας στη Μακεδονία, όπου οι γάμοι της γιορτάστηκαν με μεγαλοπρέπεια. Παρά τη μεγάλη διαφορά στην ηλικία τους πρέπει να έζησε σε αρμονία με τον ηλικιωμένο βασιλιά για κάποια χρόνια, του χάρισε μάλιστα μια κόρη, στην οποία έδωσε το όνομα της μητέρας της. 

Τότε ο γιος του Σέλευκου από την Απάμα, ο Αντίοχος, αρρώστησε βαριά, αρνούμενος να περιποιηθεί τον εαυτό του ή να φάει. Ο γιατρός που τον φρόντιζε, ο Ερασίστρατος, ανακάλυψε πως αιτία της συμπεριφοράς του αυτής ήταν κάποια ερωτική απογοήτευση. Παρατήρησε πράγματι πως ενώ, κατά τις επισκέψεις διαφόρων γυναικών στον άρρωστο πρίγκιπα, εκείνος έμενε απαθής, κατά τις επισκέψεις του πατέρα του με τη νεαρή του σύζυγο, τη Στρατονίκη, παρουσίαζε τα συμπτώματα ενός κεραυνοβολημένου από έρωτα ανθρώπου. Κατέληξε λοιπόν στο συμπέρασμα πως ο νεαρός ήταν ερωτευμένος, αλλά, θεωρώντας ανίερο το να αγαπά τη σύζυγο του πατέρα του, προσπαθούσε μάταια να καταπιέσει τα συναισθήματά του, πράγμα που εκφραζόταν σε φυσική ατονία. Έτσι ο Ερασίστρατος μίλησε με τρόπο στον ηλικιωμένο Σέλευκο που αισθανόταν μεγάλη τρυφερότητα για το γιο του, και ο οποίος συγκατατέθηκε στην ένωση της Στρατονίκης με τον Αντίοχο. Κατόπιν τους ονόμασε βασιλείς των επαρχιών της Άνω Ασίας. Τα παραπάνω γεγονότα αφηγείται ο Πλούταρχος στους *Παράλληλους Βίους* του (“Δημήτριος 38,39”).

Το ζευγάρι κατόπιν εγκαταστάθηκε στη Βαβυλώνα. Το 281 π.Χ. ο Σέλευκος δολοφονείται από τον Πτολεμαίο Κεραυνό, και ο Αντίοχος ανεβαίνει στο θρόνο του βασιλείου της Συρίας. Η ένωση της Στρατονίκης μαζί του πρέπει να ήταν ευτυχισμένη, αν και δεν έχουμε ιδιαίτερα πολλές αναφορές για τη ζωή της Στρατονίκης μετά το σημείο αυτό. Χάρισε στον Αντίοχο πέντε παιδιά: το Σέλευκο, τη Λαοδίκη, τον Αντίοχο, που διαδέχτηκε τελικά τον πατέρα του στο θρόνο ως Αντίοχος Β' Θεός, την Απάμα, που νυμφεύθηκε το Μάγα της Κυρήνης και τη Στρατονίκη, σύζυγο του Δημητρίου Β’ της Μακεδονίας. Την κόρη της από το Σέλευκο, την Φίλα, παντρεύτηκε ο αδελφός της Αντίγονος Γονατάς. Η πόλη της Στρατονίκειας στην Καρία ονομάστηκε, σύμφωνα με το γεωγράφο Στράβωνα, από τον Αντίοχο προς τιμήν της συζύγου του.

## Χρονολόγιο

## Παραπομπές


## Πηγές
* Πλούταρχου, *Βίοι Παράλληλοι*, "Δημήτριος", 31, 32, 38
* www.livius.com

## Εξωτερικοί σύνδεσμοι
* 

Κατηγορία:Δυναστεία των Αντιγονιδών
Κατηγορία:Δυναστεία των Σελευκιδών
Κατηγορία:Βασίλισσες και Πριγκίπισσες της Μακεδονίας
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κατηγορία:Αρχαία Πιερία
Μακρονήσι

Με το όνομα **Μακρονήσι** είναι γνωστά τα νησιά:

* Μακρονήσι Κάσου
* Μακρονήσι Ηρακλείου

αλλά και
* η Μακρόνησος

Κατηγορία:Αποσαφηνίσεις ελληνικών τοπωνυμίων
Patrulla Águila

thumb|right|300px|Αεροσκάφος Casa C-101 Aviojet των Patrulla Águila

Οι **Patrulla Águila** είναι το ακροβατικό αεροπορικό σμήνος της Ισπανικής Πολεμικής Αεροπορίας, το οποίο δημιουργήθηκε στις 4 Ιουλίου 1985. Έχει σαν βάση την αεροπορική βάση San Javier, που βρίσκεται κοντά στο παραθαλάσσιο θέρετρο La Manga, στην επαρχία Murcia της Ισπανίας. Το σμήνος χρησιμοποιεί επτά αεροσκάφη Casa C-101 Aviojet, ισπανικής σχεδίασης και κατασκευής. Οι Patrulla Águila είναι το μοναδικό ακροβατικό σμήνος που χρησιμοποιεί κίτρινο καπνό στις επιδείξεις του και είναι επίσης γνωστοί για τις προσγειώσεις τους σε σχηματισμό.

Οι Patrulla Águila συμμετείχαν στο πρώτο Ελληνικό αεροπορικό show **[[Αρχάγγελος 2005]]** που έγινε στις 18 Σεπτεμβρίου 2005 στην αεροπορική βάση της Τανάγρας.

## Εξωτερικοί σύνδεσμοι
thumb|right|300px|Αεροσκάφη Casa C-101 Aviojet των Patrulla Águila

* Η επίσημη ιστοσελίδα των Patrulla Águila (Ισπανικά)
* Ανεπίσημη ιστοσελίδα αφιερωμένη στους Patrulla Águila (Ισπανικά)
* Σελίδα αφιερωμένη στους Patrulla Águila στην επίσημη ιστοσελίδα της Ελληνικής Πολεμικής Αεροπορίας

Κατηγορία:Αεροπορία στην Ισπανία
Τουρκικά Αστέρια

[thumb|Αεροσκάφη [F-5 Freedom Fighter των Turkish Stars]]
Τα **Τούρκικα Αστέρια** (**Turkish Stars**, Τούρκικα:**Türk Yıldızları**) είναι η αεροβατική ομάδα επίδειξης της Τουρκικής Πολεμικής Αεροπορίας και η επίσημη εθνική αεροβατική ομάδα της Τουρκίας.
[μικρογραφία|Πίσω από το αυτοκίνητο Follow me, ένα από τα αεροσκάφη υποστήριξης C-160 της ομάδας που φωτογραφήθηκε στο RAF Fairford της [Αγγλία|Αγγλίας.]]
Το σμήνος δημιουργήθηκε στις 7 Νοεμβρίου 1992 και ονομάστηκε επίσημα **Τούρκικα Αστέρια** στις 11 Ιανουαρίου 1993. Χρησιμοποιεί οκτώ αεροσκάφη Northrop F-5 Freedom Fighter, γεγονός που το καθιστά ένα από τα λίγα εθνικά ακροβατικά σμήνη που πετάει με υπερηχητικά αεροσκάφη και το μοναδικό στον κόσμο που χρησιμοποιεί οκτώ. Η ομάδα έχει στη διάθεσή της συνολικά 14 αεροσκάφη F-5, αλλά και ένα μεταγωγικό C-130, βαμμένο στα χρώματα της ομάδας. 

## Παραπομπές


## Εξωτερικοί σύνδεσμοι

* Η επίσημη ιστοσελίδα των Turkish Stars
* Ανεπίσημη ιστοσελίδα αφιερωμένη στους Turkish Stars

Αστερια
Κατηγορία:Στρατιωτικοί σχηματισμοί της Τουρκίας
Halcones

thumb|250px|right|Αεροσκάφη Extra 300 των Halcones
Οι **Halcones** (**Escuadrilla de Alta Acrobacia Halcones**, **Falcons High Aerobatics Squad**) είναι το ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Χιλής.

Το σμήνος χρησιμοποιεί τα ακροβατικά αεροσκάφη Extra 300 και αποτελείται από εννιά εν ενεργεία αξιωματικούς της αεροπορίας. 

Οι Halcones έχουν πραγματοποιήσει επιδείξεις εκτός της Χιλής και σε χώρες όπως ο Ισημερινός, η Βραζιλία, η Μεγάλη Βρετανία, το Βέλγιο, οι ΗΠΑ, ο Καναδάς, το Ισραήλ, η Γαλλία και το Περού. 

## Εξωτερικοί σύνδεσμοι

* Η επίσημη ιστοσελίδα των Halcones (Ισπανικά)

Κατηγορία:Χιλή